** **

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Nga procesverbali i mbledhjes së Kuvendit Komunal i mbajtur me datë 03.07.2025 në ora 10:00, në sallën e KK-së me këtë:**

**R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit të mbledhjes së kaluar
2. Pyetje dhe përgjigje
3. **Rekomandimet e Komitetit për Politikë dhe Financa:**
   1. **Raporti i punës së kryetarit të Komunës për vitin 2024**
   2. **Raporti financiar i komunës së Gjilanit për vitin fiskal 2024**
   3. **Raporti financiar Janar-Mars 2025**
   4. **Korniza Afatmesme Buxhetore (KAB) 2026/2028**
   5. **Bartja e mjeteve financiare**
   6. **Rishqyrtimi i Vendimit Nr.01.016-35338/25 për caktimin e lokacionit dhe ndarjen e sipërfaqes së tokës për nevoja të ndërtimit të Kullës Muze ”Agim Ramadani” në fshatin Zhegër (kërkesë e MAPL)**
   7. **Draft Rregullorja për organizimin e brendshëm dhe sistematizimin e vendeve të punës në administratën komunale**
   8. **Ndarja e mjeteve financiare për subvencionimin e lehonave**
   9. **Propozim Vendimi për lirimin e përkohshëm nga obligimi i pagesës së gjobës komunale të regjistrimit të mëvonshëm të lindjes dhe vdekjes**
   10. **Zhvlerësimi i vlerës së pajisjeve të anëtarëve të Kuvendit**

**2. Të ndryshme**

1. **Konstatimi i prezencës së anëtarëve të Kuvendit**

**Përveç anëtarëve të kuvendit në mbledhje prezantuan:** Leonora M. Bunjaku, Kadir Hysein,Shpend Nuhiu, Arbenita Sopi Haziri, Ali Arifi, Enver Shabani, Bajram Isufi, Hekuran Rapuca, Kushtrim Ibrahimi, mediat e shkruara dhe ato elektronike.

**Munguan:** Drenushë Maloku, Laurant Shabani dhe Muhadin Haziri.

***Me 25 vota për miratohet procesverbali i mbledhjes së kaluar pa vërejtje.***

**Avdyl Aliu:** pak nga ajo që kam dëgjuar po pres tash me konfirmua prej dikujt ndoshta prej nënkryetares, këto propozimet e mia për rendin e ditës paraprakisht e kërkoj një informatë dhe një përgjigje tash prej 2 nënkryetarëve që sot d.m.th. po duket që tash për tash nuk është këtu kryetari i Komunës.

Kisha dashtë me ditë a vjen sot në seancë kryetari i Komunës se prezenca e tij këtu ka të bëjë me një propozim timin?

**Leonora M. Bunjaku:** sa i përket prezencës së kryetarit, sot për shkak të agjendës së tij ai nuk do të jetë prezent, por jemi ne 2 nënkryetarët dhe për çdo pyetje që e kemi do të mundohemi të jemi në shërbimin tuaj dhe të qytetarëve.

**Avdyl Aliu:** edhe pyetjet edhe interesimet që i bëjmë dhe i kemi bërë në mungesë të kryetarit kurrë njëherë përgjigje nuk kemi marr.

Gjithmonë përgjigjja e vetme ka qenë ajo që keni me i marr me shkrim, e që kurrë asnjëherë përgjigje nuk kemi marr, pavarësisht çfarë interesimi ka pas.

P.sh përmes postës elektronike apo të shkruar, atëherë unë tërhiqem por asnjëherë asnjë përgjigje se kam marr.

Janë disa pika që kanë të bëjnë dhe ish dashtë gjithsesi me qenë sot prezent kryetari për me i trajtua këto pika.

Është raporti i punës së kryetarit për vitin 2024, raporti financiar i komunës së Gjilanit për vitin fiskal 2024, raporti financiar janar-mars 2025.

Këto pika në mungesë të kryetarit propozoj që të shtyhen edhe është një pikë tjetër bartja e mjeteve financiare edhe këtë kërkoj me e shty d.m.th. në mungesë të kryetarit edhe për arsye tjera të cilat jam në gjendje tash me i dhënë arsyet se pse kërkojmë me u shty bartjen e mjeteve financiare.

E kemi marr një opinion ligjor lidhur me përdorimin e mjeteve të bartura pas shpalljes së zgjedhjeve ky opinion ligjor është hartuar për të vlerësuar nëse përdorimi i mjeteve të bartura nga viti 2024 për qëllime të reja kontrata në vepër edhe projekti infrastrukturor pas shpalljes së zgjedhjeve përbën shkelje të parimeve të neutralitetit zgjedhor dhe financiar në Republikën e Kosovës.

Baza ligjore që është përdor për të bërë këtë opinion ligjor është L/0340 për vetëqeverisje lokale ligji për menaxhimin e financave publike, udhëzimi administrativ i KQZ-së për periudhën zgjedhore dhe rregullorja e ministrisë së financave.

Pra kemi dashtë me i trajtua këto çështje kontratat në vepër për shërbime të veçanta të cilat janë shumë aktuale, punësimi d.m.th. pa konkurs të ndërlidhura me zyrën nëpër sportele komunale dhe të realizuara në periudhën zgjedhore.

Këtu janë paraparë edhe projekte infrastrukturore i kam pa që janë të pa planifikuara këto mjete me shkua në projekte infrastrukturore të paplanifikuar, asfaltime rrugësh, renovime tëobjekteve kolektive, disa ndërtime tjera krejt këto të financuar nga mjetet e bartura, por pa qenë të planifikuar në buxhetin fillestar.

Punësimet përmes kontratave në vepër gjatë periudhës zgjedhore sipas ligjit për zgjedhjet dhe udhëzimeve të KQZ-së çdo punësim i ri ose angazhim personeli në periudhën e pas shpalljes të zgjedhjeve është i ndaluar nëse nuk bazohet në nevoja urgjente dhe nëse nuk është i planifikuar më parë.

Kontratat në vepër ndonëse teknikisht të përkohshme janë shpesh të përdorura si mjet tash dhe gjatë gjithë mandatit, si mjet për të favorizuar individ të caktuar veç për të blerë votë në fushatën zgjedhore.

Nuk ka neutralitet institucional edhe projektet infrastrukturore janë premtim elektoral tash i kemi pa që shumica e projekteve janë të paplanifikuara më parë dhe kjo bie ndesh me parimin e shpenzimeve të paplanifikuara.

Ligji për financat publike neni 17 thotë paratë publike do të përdoren vetëm për qëllime të miratuara publike dhe për projekte të miratuara.

Projektet të cilat janë duke u zhvilluar janë të pa miratuara dhe të paplanifikuara dhe si përfundim d.m.th. arsyeja është me sigurua respektim të ligjit në fuqi, me i parandalua edhe hetimet e mundshme që munden me ndodh dhe që kanë me ndodh nga KQZ-ja, ZKA-ja Prokuroria dhe për me ruajt kredibilitetin institucional të komunës në procesin zgjedhor.

**Bujar Nevzati:** është për keqardhje po hyjmë në muajin korrik e ne akoma nuk e kemi raportin financiar të komunës për vitin 2024.

Ky nuk është viti i parë dhe unë i dëgjova disa arsyetime mungesën e kryetarit, por kryetari e ka ditë që e ka seancën dhe për shkak të gjendjes së jashtëzakonshme që ekziston në Drejtorinë e Financave të komunës së Gjilanit, propozoj që të hiqen nga rendi i ditës pikat 3.1, 3.2, 3.3 dhe 3.5.

**Krenare L. Kqiku:** unë në parim për të vazhduar me këtë rend ditës dhe kërkoj prej gjithë kolegëve ta mbështesim këtë rend ditës.

Është e vërtetë që kryetari nuk është sot këtu por janë drejtorët, nënkryetarët dhe si zakonisht seancat kanë qenë të planifikuara me një orar që kemi nxjerr dhe kemi votuar që çdo seancë e rregullt duhet të mbahet në fund të muajit ashtu qysh jemi dakorduar, por kjo seancë është shty për 3 ditë d.m.th. e kemi kaluar muajin dhe kemi hy në muajin tjetër dhe është e kuptueshme që edhe kryetari ka pas agjendë të planifikuar.

**Nazim Gagica:** unë jam që të shtyhen këto pika por këto të hiqen njëherë e përgjithmonë dhe më mos të sjellën në kuvend ky refren i përsëritur tash e sa muaj sepse këto raportime më nuk e kanë asnjë efekt.

Jemi në 3 mujorin e dytë financiar jemi në muajin e 7 të raportimit të kryetarit dhe këto më nuk e kanë asnjë kuptim pra këto të mbesin në arkivin e këtij kuvendi si një njollë e zezë e ndodhur për herë të parë në historinë e këtij kuvendi, që nuk është raportuar për vitin 2024.

**Besnik Shala:** edhe unë pajtohem me kolegen për me qenë këto pika në rend të ditës dhe arsyeja është se kryetari ka raportuar për këto pika, por ju keni dashtë me lëshua sallën nuk keni dashtë ta dëgjoni dhe tani nuk është faji i kryetarit.

Propozimi tjetër është përgjigjen e MAPL-së drejtuar mua dhe sekretarisë së kuvendit për anulimin e vendimit të raportit për komisionin e këshillave të fshatrave.

**Shpend Nuhiu:** unë i kam 2 propozime njëri ka të bëjë me miratimin e vlerës për ndarjen e bursave për vitin shkollor vitin 2024/2025 vlera 250.000 euro dhe propozimi tjetër komisioni për përzgjedhjen e drejtorëve dhe zëvendësdrejtorëve.

**Enver Shabani:** ne i kemi 3 propozime njëri ka të bëjë me miratimin e strategjisë për miratim lokal 2024 / 2031, faljen e borxheve dhe taksa komunale për periudhën e vitit 2019 dhe lirimin e taksave komunale për gjitha bizneset për vitin 2025.

**Arbër Musliu:** unë deshta me u ndal pak te tejkalimet te 2.9 milionë euro, sepse ai zotëria tha jo kontratat në vepër a këtu ka më shumë se ajo ku nuk mu duk e arsyeshme ku asnjëri nuk reagoi me një të përmendme të kontratave në vepër po do me i shty deri në fund 2.9 milionë euro ku përfshin rrugë, kanalizime, ndriçim, administratë.

Unë mendoj se kjo pikë duhet të diskutohet mirë dhe mos me mund me kalua me 2 fjalë këtu në kuvend se janë 2.9 milionë euro.

**Ismajl Kurteshi:** drejtori tha që këto mjete ndahen për bursa për studentë për vitin shkollor 2024/25 ne si komision shqyrtojmë dokumente të vitit aktual, nuk i shqyrtojmë të vitit të kaluar.

Këtë vit shkollor komisioni ka me i shqyrtua dokumentet e studentëve të këtij viti që po vjen 2025/26 andaj këtë çështje duhet me sqarua sepse del komisioni keq.

**Shpend Nuhiu;** studentët e viti 2025/ 26 ende nuk janë regjistruar d.m.th. në vitin e kaluar i kemi shpërnda 2023/2024 studentët minimalisht me i pas 1 vit fakultet d.m.th. ne nuk mundemi të planifikojmë diçka që nuk i kemi.

**Gentrit Murseli:** ky debat është zhvilluar edhe më herët në legjislaturën e kaluar edhe duhet me pas parasysh që prej këndvështrimit të anëtarit të kuvendit mundesh me pas dyshim se pse është kështu në terminologji, mirëpo në anën tjetër këtë që po e thotë drejtori profesionalisht është e saktë sepse bursat ndahen për vitin akademik d.m.th. për rezultatin e viti akademik 2024/25 studenti e mbaron vitin akademik pastaj aplikon për bursë.

Shembull ai e merr bursën në vitin 2025 për rezultatet e vitit akademik 2024/25 e gjatë vitit kalendarik 2026 prej janarit drejtoria i lëshon mjetet çdo muaj në shumën e caktuar sa i kemi nda mjetet.

Por është praktikë e komunës së Gjilanit që mjetet ndahen komplet sa është e parapamë edhe pse ato duhet me i nda për 10 muaj ndahen komplet shuma 500 ose 600 euro.

Për ta qartësuar dhe për ata që po na ndjekin për fillimin akademik 2024/ 25 bursat jepen në fund të vitit 2025 sepse studentët e vitit 2026 e regjistrojnë vitin akademik në tetor.

**Avdyl Aliu:** drejtori tha që këto mjete janë të planifikuara, e tani nëse mjetet janë të planifikuara nuk duhet me u votu kur të planifikohen edhe më herët këto edhe votohen ose të thotë drejtori që gaboi e nuk janë të planifikuara.

**Arianit Sadiku:** siç duket po harrohet një fakt që planifikimi dhe votimi i buxhetit edhe pse është bërë me shumë vonesë ajo nuk ka hy në fuqi fare për vitin 2025 buxheti i komunës tonë nuk është në fuqi kështu që nëse dëshirojnë studentëve të ju japin bursa, atëherë duhet me u marr ky vendim.

Sa i përket Avdylit që u konsultua me ligjin paska marr edhe opinion, unë fare nuk e kam dyshimin që Avdyli nuk e ka ditë që këto mjete nuk mund të barten prej momentit që shpallen zgjedhjet.

Qysh në aspektin që edhe buxheti i kuvendit komunal nëse votohet nëse shpërbëhet kuvendi dhe qeveria nuk hyn në fuqi të njëjtën gjë e ka ditë Avdyli që bartja e mjeteve nuk mund të bëhen prej momentit që shpallen zgjedhjet.

Kështu që mos të arsyetohen që nuk munden me i shfrytëzua planifikimin ose votimin sepse kjo krejtësisht ka qenë e qëllimshme prej fillimit e deri në fund.

**Gresë Avdiu:** nuk është faji i kuvendit komunal të Gjilanit pse nuk konstituohet kuvendi i Republikës së Kosovës pra kuvendi komunal i Gjilanit e ka miratuar buxhetin dhe me atë buxhet brenda afatit ligjor kanë qenë të parapara 250.000 euro për bursa dhe nuk është faji ynë pse tash nuk mundet me u miratua buxheti i Gjilanit dhe i Prishtinës Kuvendi i Republikës së Kosovës.

Nëse ka mjete të tjera duhet me sjell kërkesën zyrtare prej kah po i vijnë mjetet për bursat e studentëve të Gjilanit.

**Shpend Nuhiu:** unë kërkova me i fillua procedurat komisioni, ashtu siç i keni kryer vitet e kaluara dhe nuk po besoj se ka ndonjë ndryshim nuk kërkova mjete unë.

**Ismajl Kurteshi:** në mesin e dokumenteve që ne i shqyrtojmë si komision është edhe një dokument që dëshmon se studenti është studenti rregullt i këtij viti apo i vitit të kaluar.

**Gentrit Murseli:** njëra temë është për cilin vit akademik komuna po i ndan bursat, komuna gjithmonë i ndan bursat për përfundimin e vitit akademik, por neve na duhet një dëshmi që studenti me vërtetu që është student aktual edhe e sjell vërtetimin e semestrit të ardhshëm.

P.sh në qoftë se e ka përfunduar vitin e parë në tetor ai e vazhdon semestrin e 3 në vitin e 2 dhe na duhet një dëshmi që ai e ka regjistruar.

***Me 19 vota për pikat 3.1, 3.2, 3.3 dhe 3.5 hiqen nga Rendi i punës propozim nga Bujar Nevzati,***

***Me 12 vota për, 16 kundër, 3 abstenime nuk miratohen propozimet nga Shpend Nuhiu.***

***Me 12 vota për, 19 kundër nuk miratohet miratimi i strategjisë për miratim lokal 2024 / 2031.***

***Me 10 vota për, 16 kundër, 1 abstenim nuk miratohet falja e borxheve dhe taksa komunale***

***për periudhën e vitit 2019.***

***Me 6 vota për, 19 kundër nuk miratohet lirimi i taksave komunale për gjitha bizneset për vitin 2025 propozime nga Enver Shabani.***

**Me 18 vota për miratohet Rendi i punës.**

1. Pyetje dhe përgjigje

**Gentrit Murseli:** e nderuara nënkryetare, meqenëse jeni e pranishme sot në seancë kisha pas dëshirë ta qartësoni për opinionin kërkesën time.

A është e vërtetë që në vitin 2022 qeverisja ka punuar me buxhetin e miratuar nga ish qeverisja në vitin 2021?

Në vitin 2022 ju e keni arritur një sukses që ka qenë realizimi i mjeteve financiare në 99% që nuk ka ndodhur në vite të tjera?

A është e vërtetë që në fund të vitit 2022 e saktësisht më 30 shtator 2022, është miratuar buxheti për vitin 2023 që nënkupton që vitin 2022 dhe vitin 2023 e keni pas për 2 vite qeverisje buxhetin e miratuar në kohë kurse në vitin 2023 saktësisht më 27 tetor të vitit 2023 janë faktet të cilat nuk mund të kontestohen anëtarët pa dallim partie e kanë miratuar buxhetin e vitit 2024 që nënkupton prej 1 janarit 2022 deri më 31 dhjetor 2024 për 3 vite me radhë buxheti i komunës së Gjilanit ka qenë jo i miratuar në kohë prej anëtarëve të kuvendit.

Anëtarët e kuvendit pa dallim partie 96% të gjitha vendimeve që i ka sjell ekzekutivi në kuvend i kanë miratuar.

Tash ku qëndron problemi që buxhetin e vitit 2022 që e ka projektuar ish qeverisja ne vitin 2021 ju keni arritur me realizua 99%, kurse buxhetin e vitit 2023 që e keni planifikuar vet ju kanë mbetur suficit 2.3 milionë euro dhe vetëm në DSHPIB, suficiti është mbi 700.000 euro?

Qysh ka mundësi me pas kaq shumë për investime kapitale në çdo lagje, në çdo vendbanim, në çdo rrugë, në çdo fshat kurse në anën tjetër DSHPIB-së i mbeten suficit mbi 700.000 euro?

Cili është faji i anëtarëve të kuvendit që me buxhet të miratuar ju ka mbetur suficiti në vlerë milion euro.

E kërkoj një sqarim publik dhe këtë informatë e kanë anëtarët e subjekteve politike të tjera me grantin e performacës që komuna e Gjilanit e ka fituar me rezultatin e vitit 2020, mjete financiare i ka pranuar në vitin 2022.

Në vitin 2022 komuna e Gjilanit ka pranuar mjete financiare prej MAPL-së vlerë mbi 800.000 euro.

Çka është fatkeqësi është që komuna e Gjilanit në vitin 2022 i ka kthyer mbrapa në qeveri 621.000 euro.

Cila është arsyeja që 621.000 euro i keni kthyer mbrapa kur nëse është arsyetimi që mjetet financiare kanë ardhur me vonesë ka edhe komuna të tjera që përafërsisht në periudhën e njëjte kohore i kanë marr mjetet dhe i kanë shpenzuar mjetet deri në fund të vitit.

Unë kërkoj informacion pse në kult qendër nuk po vazhdojnë punimet dhe është një periudhë e gjatë kohore që janë bllokuar gjithashtu i keni filluar punimet në soliter pse janë ndal qe disa ditë dhe në anën tjetër kërkoj me ditë cili është investimi kapital që ka filluar në mandatin tuaj dhe do të përfundoj në muajin tetor?

**Besnik Shala:** duke e pa rëndësinë e këtij kuvendi dhe degradimin e këtij kuvendi e kam një shqetësim lidhur me seancën solemne për ditën e çlirimit.

Në atë seancë komandanti i zonës operative të Karadakut z. Ahmet Isufi degradohet nga ky kuvend dhe ulet në ulëse mbrapa atje lart.

Kjo tash e 25 vite nuk ka ndodhur kurrë në këtë kuvend me u degradua një komandant kjo është për të ardhur keq.

A kanë edhe tjera subjekte politike nënkryetar, ku janë ata pse nuk kanë pas ata ulëse në këtë kuvend pse të bëhet kësi diskriminimi.

Tash e disa vite ndodh që në këtë kuvend shefes së grupit nga LVV nuk i jepet fjala pse po ndodh kjo?

**Avdyl Aliu:** a ka drejtoria për buxhet dhe financa drejtor?

Te raporti thotë se është ndërtuar infrastruktura nëntokësore e energjisë elektrike në rrugën “Adem Jashari”, në vlerë 250.000 euro.

Krejt njerëzit e dinë, bizneset që këtu infrastrukturë nëntokësore nuk ka dhe ku janë 250.000 euro?

Me një veprim në rrugën Adem Jashari është cenuar siguria për banorët e Dheut të Bardhë, Dardanisë dhe një pjese të madhe të qytetit ku ka qenë një hidrant te xhamia e Medresesë në atë hidrant në çdo rast ka shkuar auto cisterna që të intervenohet më shpejt?

Te raportet e ndërmarrjeve publike unë lirisht mund të them që më së shumti që tash është duke u lavdëruar kryetari i Komunës me një ndërmarrje publike që e ka themeluar kuvendi “Tregu”.

Tregun e ka si sukses të kësaj vetëqeverisje d.m.th. kryetari po lavdërohet me ndërmarrje publike.

**Afërdita B. Ajdini:** për drejtorin e DKA-së para disa ditësh e kam pa në media që keni fol për sigurinë nëpër shkolla.

Drejtor, a mund të na tregosh çfarë sigurie nëpër shkolla kemi kur në kampusin e shkollave të mesme janë rrahur nxënësit plot herë dhe kanë pas hyrje nga jashtë sepse nxënësit e shkollave të mesme kanë kryer këtë vit shkollor pa uniforma sepse tenderimin e keni penguar ju vet .

Në shkollat fillore nxënësit kanë hy me mjete të forta që kurrë kjo s’ka ndodhur ?

Te tenderimi i uniformave pse mos me u mundu me ju dhanë qytetit të Gjilanit kur paguajnë taksa për qytetin e Gjilanit, pse të merren uniformat prej komunave të tjera veç pse një prind një kryetare e këshillit të prindërve e njeh dikën dhe me ardhur prej komunave të tjera.

**Latif Maliqi:** për nënkryetaren që 2 vite ky kuvend ndanë buxhet për varrezat e qytetit në lokacionin e ri dhe duke e ditë gjendjen aktuale të varrezave që i kemi a keni ndërmarr diçka dhe pse nuk investoni me këto mjete në lokacionin e ri ?

**Ganimet Sabedini:** për drejtorin e DSHPIB para disa muajsh kam bërë një pyetje për lagjen Fidanishte nr. II për disa puseta të ujërave të zeza dhe keni premtuar që shumë shpejt do ta rregulloni pasi që ajo lagje është ende pa kanalizim dhe kur do t’i filloni punimet?

**Ekrem Kryeziu:** për drejtorin e DSHPIB-së pse nuk po përfundon projekti i shtratit të lumit në Dobërqan ?

**Arbër Musliu:** po më pëlqen kjo politika në Gjilan se prej kur keni dal në opozitë po mendoni se jeta ka filluar me juve dhe po shihni shumë gabime.

Dua të kthehem te puna e 2.9 milionë eurove.

**Ismajl Kurteshi:** është hera e 4 që në seancë po mungon drejtoresha e Inspeksionit që 4 herë kam një pyetje.

Drejtoresha dhe kryetari i Komunës janë të njoftuar që në qendër të qytetit diku afër zyrës së inspeksionit ka ndodhur një uzurpim i pronës publike, po më intereson me ditë çka kanë ndërmarr institucionet, inspektorati dhe të tjerë në lidhje me pengimin e këtij uzurpimi?

**Gresë Avdiu:** kam një pyetje për drejtorin e DUPMM plani zhvillimor komunal është aprovuar para 4 viteve në kuvendin komunal me shumicën e votave nga ju dhe për 4 vite ne nuk kemi ende plan zhvillimor komunal të ri me të cilin operon komuna e Gjilanit.

Pavarësisht që nuk kemi plan zhvillimor komunal shumë projekte kanë filluar jashtëligjshëm çfarë keni bërë dhe a jeni afër përfundimit të miratimit të një plani të ri për komunën e Gjilanit?

**Afërditë B. Ajdini:** për drejtorin e DKA-së, pse keni lejuar një zyrtare të një drejtorie tjetër në drejtorinë tuaj, të bëhet kryesuese e komisionit për ndarjen e granteve?

A nuk keni staf apo pse keni lejuar?

**Kushtrim Kadriu:** edhe unë i kam 2 pyetje për drejtorin e DSHPIB –së dua të pyes për banorët e rrugës “Nijazi Kadriu” ka qe 2 vite apo 3 që e kanë dërguar kërkesën për vendosjen e policëve të rrëzuar për shkak se aty zhvillohet një shpejtësi e madhe dhe kanë vdekur 3 qytetarë.

Kërkoj të di nga ju se çfarë është bërë dhe kur do të veproni, sepse nëse nuk veproni aty gjendja është shumë alarmante?

**Shpend Nuhiu:** sa i përket tryezës për sigurinë nëpër shkolla unë kam qenë si i ftuar aty ku është prezantuar një raport ku ata kanë spikatur disa çështje.

Te kampusi është Policia e Kosovës ku ata janë përgjegjës për sigurinë e nxënësve.

Rrahjet që i përmendët kanë qenë maturantët për organizimet që i kanë pasur, por me atë rast janë marr policia me ta dhe nuk ka pas të lënduar.

Te uniformat te klasat e X ai ka qenë propozim prej grupit të juaj dikush që t’ju subvencionohet dhe mandej ne kemi mbetur mbrapa me procedura të prokurimit.

Ato me gjasë do të mbesin për gjeneratën që fillon këtë vit sepse lënda ka shkuar në OSHP, ndërsa për uniformat e shkollës Rexhep Elmazi është këshilli i shkollës që e kanë vendos ne nuk kemi të bëjmë asgjë me atë.

**Leonora M. Bunjaku:** për këto çështje specifike sigurisht që do të interesohem të marr informacione të sakta nga drejtoritë përkatëse nëse nuk kemi përgjigje nga drejtorët sepse po ankoheni që përmes emaileve nuk po i merrni përgjigjet kështu që jeni të mirëseardhur edhe në zyrat tona nëse nuk i merrni përgjigjet, por realisht po i shihni pasojat se si pasojë e moslejimit të raportimit të kryetarit të raportit të punës sot po ndeshemi me këto kështu që raporti ka qenë materialin e keni pas jeni arsyetuar që nuk ka nevojë me raportua prandaj ju lus të prisni dhe do t’i merrni përgjigjet në një të ardhme shumë të shkurtër.

**Avdyl Aliu**: pyetja është a ka drejtor drejtoria për Buxhet dhe Financa?

**Leonora M. Bunjaku:** sa i përket orarit të punës këtu shumica e kuvendarëve e kanë një përvojë të gjatë dhe e dinë që kuvendi punon, por është jo serioziteti i punës ku ajo nuk është arsye.

Sa i përket DBF-së opinionin e kryetarit e keni marr publikisht veç nëse nuk e keni dëgjuar.

**Latif Maliqi:** nënkryetare për 2 vite rresht e kemi të votuar lokacionin e ri të varrezave buxhetin e keni të miratuar për të investuar aty dhe dilni e thuani për pyetje specifike nuk kam përgjigje vërtetë nuk mund të kuptoj?

**Enver Shabani:** punimet kanë shkuar qysh është më së miri kemi pas ankesa ju kemi kthyer përgjigje dhe tani jemi në fazën e nënshkrimeve të kontratave javën e ardhshme.

**Sami Ahmeti:** drejtor në çdo drejtori kur të formohen komisionet përfaqësues kryesor është personi i asaj drejtorie dhe nëse ka nevojë do të merrem me të për me u kompletua komisioni por secila drejtori me buxhetin e saj e udhëheq vet, jo drejtoritë e tjera.

**Ali Arifi:** vendimi për planin zhvillimor komunal nga legjislatura aktuale është anuluar para 3 viteve arsyet e anulimit kanë qenë nga shkaku se në planin zhvillimor komunal i cili ka qenë i miratuar nga legjislatura e kaluar janë evidentuar shkelje sipërfaqësore, procedurale dhe përmbajtjesore të cilat shkelje jo vetëm që se kanë ndihmuar zhvillimin e komunës, por sikur të miratohej dhe të hynte në fuqi do ta pengonin zhvillimin e punës.

Gjatë periudhës kur është anuluar vendimi për anulim të vendimit paraprak plani zhvillimor është sjell në pozicionin e draftit fillestar dhe ka vazhduar meqenëse një operator ka qenë i kontraktuar për hartimin e planit zhvillimor komunal ndërsa autori ka qenë kuvendi komunal përkatësisht ka qenë drejtoria e UPMM përkatësisht komuna e Gjilanit dhe ajo arsye pse është inkorporimi i vërejtjeve dhe sugjerimeve të evidentuar nga stafi i drejtorisë e posaçërisht arsyeja kryesore ka qenë inkorporimi në planin zhvillimor komunal të zonës ekonomike e cila në draftin paraprak tani më të përparmin ka qenë e paraparë me një pronë private gjë që e ka pamundësuar punën e atij projekti.

Për rregullimin apo përmirësimin e gjetjeve të evidentuara të cilat do ta zhvillonin zhvillimin e komunës do të ishin pengesë serioze për zhvillimin e komunës në periudhën 8 vjeçare.

Operatori i kontraktuar përkatësisht konsulenti nuk ka pranuar t’i bëjë konsultimet dhe korrigjimet për shkak se ka qenë i paguar paraprakisht.

Në një situatë të tillë ne jemi detyruar me formua ekipin për hartimin e planit zhvillimor komunal dhe korrigjimin e përmirësimin e vërejtjeve të evidentuara nga ministria të cilat vërejtje kanë qenë diku 48 e që si ka vërejtur një ministri nën supozimin shumë logjik se ai nuk është kontrolluar paraprakisht.

Ne e kemi formuar ekipin bazë dhe është duke e hartuar PZHK të ri bazuar në të dhënat statistikore dhe plani për zhvillimin ka qenë 9 muaj prej momentit kur është formuar ekipi dhe është në punë e sipër shpresojmë që gjatë këtij mandati të miratohet.

Sa i përket pyetjes unë nuk kam njohuri që janë duke u punuar jashtëligjshëm dhe DUPMM është kompetente për dhënien e lejeve të ndërtimit të dokumenteve të tjera të ndërtimit bazuar në planet aktuale.

**Gresë Avdiu:** unë veç kisha dashtë me ditë prej anës tuaj kështu në mënyrë etike dhe korrekte se a është në rregull një qeverisje me fillua mandat dhe me përfundua mandat pa e pas dokumentin kryesor të cilin duhet me u bazua e që është PZHK?

**Ali Arifi:** kjo punë nuk është në rregull, por një punë që niset keq është shumë vështirë me u riparua gabimet dhe ne po tentojmë pikërisht atë të bëjmë.

**Avdyl Aliu:** drejtor nuk po hymë te PZHK –ja se si është bërë, por vetëm një gjë dua të them i ke pas numrat e keni anuluar kundërligjshëm dhe i kemi shkruar ministrisë ku e kemi letrën për arsyet se për çfarë e keni anuluar dhe këto janë të paqëndrueshme nuk qëndrojnë.

D.m.th. ti mendon që e keni anuluar por nuk e keni anuluar por ti se ke zbatuar PZHK-në ti vet ke deklaruar që për 2 muaj do ta bësh PZHK-në e re ?

Me hartë zonale komunale realizohen të gjitha se ku kanë me ndërtua me të gjitha kushtet e ndërtimit por ti nuk i ke bërë këto që të bësh dualizma dhe shumë dualizma tjerë?

P.sh në Dardani keni lëshuar leje për restorant ku aty është e planifikuar për çerdhe ?

**Ali Arifi:** unë asnjëherë nuk i shikoj emrat unë i shoh vetëm kriteret se ku është bazuar ai dokument kur e nënshkruaj për herë të fundit.

**Mimoza K. Qerimi:** u mundova me dëgjua arsyetimin dhe presionin që drejtori i jep përgjigje Avdylit unë prita ti thotë se kur e keni miratuar ju PZHK-në dhe sa mandate keni punuar PZHK-në?

D.m.th. i bie seanca e fundit në përfundim të seancës, d.m.th. me shpresë që po fitoni prapë e po i vazhdoni projektet qysh i keni planifikuar.

**Bujar Nevzati:** unë se pata në plan me diskutoj, por e kam për drejtorin e DUPMM –së, sepse më zhgënjeu që po bëhet nervoz për një gjë që unë e kam thënë drejt. Nëse je ballëhapur dhe i ke argumentet, cila është logjika të bëhesh nervoz?

A jemi mirë me veten kur jemi të gjithë kundër PZHK-së, kur është bërë miratimi në vitin 2021 me grupin tim ku e kemi votuar që ta shfuqizojmë dhe jeni deklaruar që do të bëhen përmirësimet për 9 muaj, por nuk ka ndodhur kjo d.m.th. keni dështuar ju si drejtor?

A mund të na tregoni për lokalin e Bashkësisë Islame, sepse ka në kohën e juaj dhe jemi këtu 2 këshilltarë që kemi qenë te kryetari, te drejtoresha e Inspeksionit me prof. Ismajlin. E dimë të gjithë gjendjen-a mund të na njoftoni me këtë rast?

**Ali Arifi:** sa i përket vonesës, vonesa nuk është e imja efikasiteti im ka qenë maksimal vonesa është për shkak të punëve paraprake operatori i kontraktuar nuk i ka bërë përmirësimet dhe ne jemi detyruar me i bë 48 përmirësime, gjë që është dashur të ishin në draftin paraprak .

Sa i përket afatit kohor, që ka qenë edhe unë kam shpresuar që për një kohë shumë të shpejtë do të bëhet duke u bazuar në faktin se ai dokument ka qenë i miratuar dhe është konfirmuar ligjshmëria nga organi mbikëqyrës në këtë rast që është ministria.

Mirëpo i njëjti dokument momentin kur i kemi kryer të gjitha ato punë plus e kemi bërë edhe vlerësimin strategjik mjedisor i ka konstatuar të njëjtit dokument këto 48 gjetje dhe operatori i kontraktuar për implementim nuk ka qenë i gatshëm se përndryshe do ta kishte penguar dhe bllokuar zhvillimin e komunës për 8 vitet e ardhshme.

Fati i mirë është që ka korrespondua edhe regjistrimi i popullsisë dhe ekonomive familjare në vitin paraprak dhe dokumentet e planifikuara duhet të bazohen bazë për projektim afatgjatë janë rezultatet e regjistrimit dhe tash me rezultate të reja po merret dhe me projeksione të reja janë duke punuar ekipi permanent në këtë drejtim.

Sa i përket dokumentit të BI në qoftë se i dini përgjigjet nuk po e shoh arsyen se i kam dhënë disa herë edhe para mediave edhe këtu që kjo legjislaturë e ka anuluar vendimin për leje ndërtimore që ka qenë e kundërligjshme për shkak që me një pronë komunale ju ka dhënë që është bazike dhe nuk është dashtë të ju jepet leja BI sepse ka pas destinim krejt tjetër, por meqenëse gjykata ka kërkuar masë të përkohshme dhe në njëfarë forme si pezullim i vendimit për leje ndërtimore ne kemi qenë të obliguar me e pezullua pezullimin në njëfarë forme deri momentin e marrjes së epilogut nga organi kompetent.

Sa i përket emocioneve emocionet janë njerëzore dhe nuk po nervozohem por po zhgënjehem për nivelin që përfaqësohet në kuvend nga disa këshilltar komunal siç është rasti i Avdyl Aliut.

**Bujar Nevzati:** me asnjërën përgjigje nuk jam i kënaqur për arsye se edhe këtu edhe në qeveri e ke pas ministrin e partisë tënde, dua të marr vetëm një shembull konkret tharjen e drunjve të parkut të Gjilanit me u pas kujdes ata që janë të përgjegjshëm, gjendja do të ishte ndryshe d.m.th. këtu duhet me u kujdes çdo ditë.

**Mentor Ibrahimi:** disa prej pyetjeve do t’ju përgjigjem me shkrim ndërsa sa i përket pyetjes së Gentritit, soliteri prej ditës së parë që kanë filluar punimet aty me kontratën e mirëmbajtjes teknike të objekteve nuk e di kah e ka informatën, por sipas gjendjes aktuale punëtorët kanë punuar çdo ditë aty.

Për Ekrem Kryeziun, sipas kontakteve që i kam me zyrtarët në Hidromoravë dhe në ministri, projekti ka qenë para ardhjes së qeverisjes tonë, ka qenë marrëveshje në mes Hidromoravës dhe ministrisë së Infrastrukturës, mirëpo edhe aty kanë ndodh disa ndërrime të pozitës së kryeshefit dhe menaxherit të kontratës që ka qenë aty.

Unë kam kontaktuar me gjithë akterët aty dhe kanë mbet ndërkohë të na japin informatë më të saktë, por interesi ka qenë edhe i yni që punimet me përfundua edhe si projekt aty.

Polici i shtrirë në rrugën “Nijazi Kadriu”, nëse është qe 2 vite kjo kërkesë e dimë që si drejtori kemi shumë kërkesa për policët dhe për pengesat në rrugë mirëpo kemi edhe ankesa për arsye se ka mjaftueshëm pengesa në komunën tonë, mirëpo ne si drejtori gjithmonë kërkesat që i pranojmë sa i përket policëve të shtrirë jemi në kontakt me Policinë e Kosovës minimumi i asaj që nëse nuk e shohin komisioni për me vendos një pengesë të paktën vendosin shenjat e trafikut për ngadalësim të shpejtësisë, mirëpo është kompetente që shoferët nëse janë të papërgjegjshëm të merren me organet e policisë.

**Ismajl Kurteshi:** po e përsëris edhe njëherë meqenëse drejtoresha ka ardhur me vonesë fjala është për drejtoreshën e Inspeksionit, për më shumë se 3 muaj pranë zyrave tuaja ka ndodhur një uzurpim i pronës publike dhe ndërtim pa leje.

Çka keni ndërmarr ju me pengu ndërtimin pa leje dhe me rikthye pronën publike te pronari për këtë jeni të njoftuar me kohë ju dhe kryetari i Komunës, çka janë hapat që janë ndërmarr për ta penguar një veprim ilegal?

**Entela Hyseni:** inspektorët kanë dal në vendin e ngjarjes, mirëpo për detaje më të sakta do t’ju kthej me shkrim dhe do ta diskutojmë në ndërkohë që mos të bëjë ndonjë gabim në procedurë për atë dua të jem më e sigurtë.

**Ismajl Kurteshi:** kjo ngjarje nuk ka ndodhur dje ka ndodhur para 4 muajve prandaj ju lus që përgjigjen ta kemi.

**3.4 Korniza Afatmesme Buxhetore (KAB) 2026/2028**

***Me 17 vota për pika 3.4 e Rendit të punës bartet për seancën e radhës.***

* 1. **Rishqyrtimi i Vendimit Nr.01.016-35338/25 për caktimin e lokacionit dhe ndarjen e sipërfaqes së tokës për nevoja të ndërtimit të Kullës Muze ”Agim Ramadani” në fshatin Zhegër (kërkesë e MAPL)**

**Kushtrim Kadriu:** MAPL na ka kërkuar që të rishqyrtohet ky vendim dhe propozojmë anulimin e këtij vendimi.

**Imran Haziri:** unë propozoj që kjo pikë te shtyhet pasi që drejtori i DGJKP-së e ka sjell këtë pikë.

**Shpresa K. Emini:** shpesh nuk po jemi të qartë se çfarë po kërkojmë veçanërisht po ndodh prej ekzekutivit me pikat që i sjellin nuk janë mjaftueshëm të qarta dhe pastaj po shkaktojnë komplikime të shumta.

Propozojmë që kjo pikë të shtyhet për një seancë tjetër dhe të definohet si terminologji që të jetë më e qartë.

**Avdyl Aliu:** nuk jemi të interesuar ta anulojmë, jemi të interesuar me nda lokacionin për ndërtimin e kullës muze “Agim Ramadani-Katana”, jemi të interesuar me gjet zgjidhje.

Duhet me pas sponzorizuesin këtu drejtorin e DGJKP-së, ku ai e ka marr përgjigjen prej ministrisë me pa çka thotë dhe a ka mundësi ne me pa dhe me votu se jemi të interesuar ta votojmë këtë dhe ta bëjmë me kullë në Zhegër atë lokacion.

***Me 22 vota për pika 3.6 e Rendit të punës bartet për seancën e radhës.***

* 1. **Draft Rregullorja për organizimin e brendshëm dhe sistematizimin e vendeve të punës në administratën komunale**

**Ismajl Kurteshi:** komisioni konsultativ i kuvendit komunal për Projekt Rregulloren për Organizimin e Brendshëm dhe Sistematizimin e Vendeve të Punës, në mes të dy seancave të fundit i ka organizuar tri mbledhje.

Në mbledhjen e parë ka marr pjesë edhe Komisioni për hartimin e kësaj rregulloreje por në mbledhjen e dytë dhe të tretë komisioni për hartimin e rregullores nuk ka marr pjesë.

Komisioni konsultativ i ka autorizuar 3 anëtarë të komisionit t’i propozoj plotësim ndryshimet e Rregullores gjë që edhe është realizuar.

Propozimet e këtij grupi punues nga anëtarët e tjerë të komisionit konsultativ i njëjti material i është dërguar komisionit për hartimin e rregullores, por komisioni për hartimin e rregullores nuk na ka njoftuar nëse i ka marr parasysh propozimet dhe vërejtjet tona.

Në materialin tonë me vërejtje dhe propozime janë evidentuar lëshime serioze në draft rregulloren e propozuar nga Komisioni për hartimin e rregullores si:

1. Përshkrimi i sektorëve që nuk ekzistojnë në drejtori të caktuara p.sh. Sektori i Autoparkut nuk ekziston në DKA, Drejtorinë e Urbanizmit etj., por ekziston përshkrimi.
2. Formulime të pakuptimta si në pikën 1.5 të nenit 9.
3. Emërtime të gabuara si në nenin 10, pika 2.5, ku në vend të fjalës **udhëheqës** është shkruar fjala **drejtor.**
4. Komisioni është marr pa të drejtë me çështje që i takojnë nivelit qendror, si në nenin 10, pikat 2.9, 2.10 dhe 2.11.
5. Në nenin 13, pika 1.2, ku bëhet fjalë për Zyrën Ligjore thuhet se kjo zyre i shqyrton të gjitha draft rregulloret**.**

Pyetja e Komisionit Konsultativ për komisionin për hartimin e rregullores është: A e ka shqyrtuar Zyra Ligjore këtë draft rregullore ?

Nëse po cili është opinioni i saj?

1. Në nenin 25, pika 1.7 thuhet: regjistrimi dhe mbajtja e evidencës të materialit zyrtar që pranohet dhe dorëzohet nga depoja e komunës ne pyesim: A ka depo komuna e Gjilanit?
2. Sektorët për shërbime sociale dhe asistencë sociale janë vendosur në Drejtorinë e Shëndetësisë dhe Qendrën për Punë Sociale sipas ligjit këta dy sektorë i takojnë Qendrës për Punë Sociale, pra duhet të hiqen nga Drejtoria e Shëndetësisë.
3. DKA ka propozuar që në nenin 33 të shtohet edhe pika 1.4, Sektori për Zhvillim Profesional. DKA, propozon edhe pika të tjera në nenin 34, që sipas nesh janë të pranueshme.
4. Neni 35 Sektori për Punë Juridike dhe të Përgjithshme ky nen duhet të hiqet në tërësi sepse është përsëritje e nenit 25.
5. Neni 42 ne propozojmë që të merren parasysh propozimet e Drejtorisë për Urbanizëm, Planifikim dhe Mbrojtje të Ambientit.
6. Neni 45 mungon përshkrimi i detyrave nga fusha e mbrojtjes së mjedisit.
7. Neni 51 në Sektori për Punë Juridike dhe të Përgjithshme përshkrimi i detyrave dhe obligimeve duhet të riformulohen në tërësi.
8. Neni 62 në Drejtorinë për Zhvillim Ekonomik të shtohet sektori për Efiçiencë të Energjisë.
9. Neni 65 Sektori për Biznes të përfshihet në një sektor tjetër apo të bëhet përshkrimi i detyrave.
10. Neni 67 Pagat e nën sektorëve: 2.1, 2.2, 2.3, 2.4 dhe 2.5 të rregullohen në përputhje me ligjin dhe rregullore të veçantë.
11. Neni 71 Sektori i Tregut duhet të jetë sektor në vete.
12. Neni 72 pikat 1-1.11, t’i përshtaten nevojave të Drejtorisë së Inspeksionit aktualisht janë të përshkruara si në DAP, DKA dhe DSHP.
13. Vërejtje ka edhe në nenin 75, në lidhje me emërtimet e titujve të punës. Këto janë vetëm disa nga vërejtjet e Komisionit konsultativ.

Propozimet dhe vërejtjet e këtij komisioni të detajuara i gjeni në materialin e zgjeruar të Komisionit të Konsultativ.

Ne presim që Komisioni për Hartimin e kësaj rregulloreje, t’i inkorporojë propozimet tona dhe pastaj Rregullorja të hidhet në votim në kuvend.

**Bujar Nevzati:** unë i kam vërejtjet e komisionit konsultativ që kanë punuar një kohë të gjatë dhe për mos me ju marr shumë kohë unë e di që ju kanë drejtuar edhe komisionit komunal e që kisha dashtë nga shefi i Zyrës Ligjore me dal të na tregoj këtu a i ka marr këto vërejtje dhe a i keni inkorporuar.

Nëse po ka qenë dashtë të na dorëzoni neve një propozim të ri me këto vërejtje që i kanë dhënë se mendoj se janë të arsyeshme sepse kemi propozuar njerëz profesional e kanë përkrahjen 100% këta që kanë qenë aty.

Një pjesë të vërejtjeve i lexoj prof. Ismajli dhe kisha kërkuar nga shefi i zyrës Ligjore të del dhe të na tregon a i ka inkorporu këto vërejtje dhe sugjerime të këtij komisioni konsultativ.

**Sami Ahmeti:** paraqiti propozimet e tij para anëtarëve të kuvendit.

**Besnik Shala:** ne në seancën e kaluar jemi dakorduar se ky komision të bashkëpunojë me komisionin e përbërë nga kryetari, por tani sipas këtyre fjalëve deri tash kjo po i bie se ata nuk janë më komision por qenkeni ju.

A ka ndonjë zyrtar.....

**Kushtrim Kadriu:** ne i kemi organizuar 3 takime, ku takimin e parë e kemi mbajtur, takimin e dytë komisioni nuk ka ardhur me një arsye se kanë qenë diku në Ranillug me marr praktikë atje dhe në takimin e 3 komisioni është vonuar 30 minuta.

Do të thotë ky komision nuk ka mund të punojë në 2 takimet e parapara në 3 takime dhe pastaj ka mbetur pa u trajtuar.

**Besnik Shala:** tash mos mbajtja e punëve të mbledhjeve nuk e di atë por ky komision që është krijuar prej kuvendit ky komision rekomandues ndoshta kishte me qenë mirë edhe neve me na njoftu si anëtarë për kuvend me kësi propozime.

Kjo rregullore siç po shihet ne nuk po dimë çka janë gjitha këto propozime edhe propozime nëse janë ku po është arsyeja me mbajt mend diçka.

**Kushtrim Kadriu:** ky komision ka pas për qëllim ta harmonizoj dokumentin me qëllim që me lehtësua dhe kuvendi me pas të gatshëm.

**Shpend Nuhiu:** te pika nr. 8 thuhet shtimi i një sektori të ri në DKA kjo nuk është kërkesë e drejtorisë sepse ne e kemi inspektoratin e arsimit krejt jemi të thirrur për zhvillim dhe gjithë përfshirje aty pse ka nevojë për një sektor të ri dhe nuk është kërkesë e DKA-së.

**Gentrit Murseli:** siç e dini ata që kanë qenë anëtarë të kuvendit, pjesëmarrës në takimin e parë që e kemi pas, jemi marr vesh veç me ju tregu anëtarëve të kuvendit që e ka kalu një propozim të parë që dispozitat e përgjithshme prej faqes së parë e deri të faqja 44 me u përmirësua në parim gjitha gabimet që kanë mund me u evidentua më herët.

D.m.th. prej faqes së parë deri në faqen 44, nuk është përgjegjësia e anëtarëve të kuvendit që kanë qenë pjesë e komisionit por ne jemi marr vet vesh në parim që komisioni i cili ka qenë i formuar për këtë çështje t’i bëj përmirësimet në gabimet eventuale të cilat kanë qenë.

Sa i përket propozimeve që i tha Samiu kisha dashtë veç te pika 29 me konfirmua edhe njëherë që zyrtarët për mbështetje ligjore është me profesional 1, te sektori i ri pozita e sektorit të transportit rrugor inspektor i transportit rrugor drejtuesi i ulët është 1 zyrtar dhe 3 inspektor.

Te e fundit është zyra për integrime evropiane është një drejtues i ulët edhe kjo është në rregull kurse 2 zyrtarët e tjerë do të formulohen në këtë mënyrë.

Zyrtar i lartë për raporte dhe analizë është 1 kurse për zyrtar shoqëror të quhet zyrtar administrativ kurse zyrtari për mbrojtje nga diskriminimi nga 51 të kaloj në 47 tek Njësia për të Drejtat e Njeriut.

**Arbër Musliu:** unë desha me u ndërlidh këtu si pjesë e komisionit dhe thatë që drejtorët kanë marr pjesë ndoshta ju kujtohet kur thash në prezencë të juaj ndoshta kish me qenë mirë me i thirr ju me qenë prezent këtu, por nuk e morët fort për bazë këtë far pjese dhe nuk ndodhi ashtu.

Te propozimet që po i bëjmë tash partitë politike është ditë prej fillimit që ka me qenë politike kjo draft rregullore, dhe ne e kemi ditë por për mua s’ka kurrfarë problemi, po problemi qëndron që mos bëni propozime një mirëmbajtës me krahasua me një zyrtar që ka përgjegjësi penale e ku e di unë se atë ditë nuk keni ditë ta dalloni një shërbyes civil prej shërbyesit publikë.

**Burim Kryeziu:** me datë 19 qershor, ne e kemi pas takimin përbashkët me komisionin konsultativ konsideroj që e kemi pas një diskutim jashtëzakonisht përmbajtjesor dhe që e ka lehtësua edhe pjesën e dyanshme jo vetëm te draftimi por edhe te komunikimi që kjo është pjesa më e rëndësishme, sepse po flasim për një rregullore e cila i ka specifikat e veta.

Natyrisht kërkesa jonë ka qenë për komisionin konsultativ që sa më shumë me i shtjerr mjetet juridike dhe propozimet eventuale të cilat ata munden me i pas.

Momentin që ne i kemi pranuar komplet dokumentacionin përmes kryesuesit që e ka kryesuar edhe takimet e tona të përbashkëta, ne i kemi shqyrtuar ato me kujdes, mirëpo duke i pasur parasysh disa mekanizma ligjor ne bazë të cilave edhe ne veprojmë.

Atë që e tha z. Ismajli e kemi pranuar edhe me shkrim dhe kryesisht kompletimi i rregullores pas votimit nga kjo seancë do të inkorporohet, por pa i dhënë shumë rëndësi atyre pjesëve narrative për shkak se bazën ato e kanë ligjore dhe ato na marrin më pak kohë dhe kanë kompleksitet më pak.

Çështja kryesore ka qenë te kjo pjesa e kualifikimit të një pozite në bazë të përgatitjes shkollore, pozitës dhe koeficientit.

Si komision konsultativ te Samiu mendoj që ka sfiduar se ka tejkaluar çdo numër dhe çdo pozitë në bazë të propozimeve që i ka dhënë ku unë konsideroj prej propozimeve që i kemi prej sektorit administrativ do të duhej me ditë që një pozitë qysh klasifikohet dhe nuk është një numër sepse ne e miratojmë një rregullore, por si kemi me implementu, sepse këtu është një sfidë tjetër më e fuqishme dhe më problematike se aprovimi ose draftimi i kësaj rregullore.

Aq më tepër p.sh e di drejtori kemi qenë prezent të gjithë shefat e sektorit në këtë rast te DUPMM p.sh komplet numri i punëtorëve aktual që janë është ky numër i lejuar me ligj dhe ne e kemi shpërnda dhe tash kur e propozojmë dhe legalizimin i shtojmë edhe 5 a 6 punëtorë ku i marrim këto pozita.

Ideja është që në këtë rregullore ne më shumë po krijojmë para shikueshmëri sesa sistematizim të vendeve të punës.

Në qoftë se hipopotekisht po them DUPMM, i ka 11 inxhinierë aty dhe me propozimin që e dha Samiu na dalin 15.

Kur thua specialist, kualifikimi dhe shërbimi p.sh jurist nuk është specialist dhe këtë nuk e definon si propozim kjo definohet si bazë ligjore në të cilën veprojmë .

Prandaj, t’i definojmë numrin e pozitave me shërbimet që japin në ato pozita, në proporcion me kualifikimin.

Unë kam qenë shumë korrekt kur kemi thënë se te sektori teknik, ne kemi një shef i cili kualifikimin e ka shkollimin shkollë të mesme dhe nëse ne themi se hyn në shërbimin administrativ profesional civil, ne e përjashtojmë shefin sepse ne na duhet ta marrim një me fakultet.

Ne shënimet i kemi me shkrim të gjitha dhe konsiderojmë që ato janë të inkorporueshme dhe jashtëzakonisht të arsyeshme duke i marr për bazë p.sh shumë me rëndësi që është nda sektori i tregut sepse e ka argumentuar edhe kolegu Esat, që nuk shkon tregu me komunikacionin për shkak të specifikave që i kanë dhe kjo është pjesa më e arsyeshme dhe funksionale.

Çështje tjetër te tatimi në pronë, është bërë një veprim jashtëzakonisht i mirë me propozim që ka ardhur prej komisionit konsultativ të kuvendit zyrtar i lartë për inkasime të detyrueshme që është një pozitë shume komplekse dhe e ndjeshme dhe njëkohësisht zyrtari për inkasim të detyrueshëm d.m.th. kjo është ajo pjesa profesionale ku unë e vlerësoj te komisioni, kemi 1 dhe 2 ku unë e vlerësoj komisionin se edhe e ka dalluar kompleksitetin.

Çështje tjetër që është me rëndësi sektori për efiçiencë, ne e kemi pas ndryshe ju e keni kualifikuar sektorin për efiçiencë dhe keni dhënë numrin e punëtorëve konsideroj se është brenda dhe është koha për efiçiencë, mendoj se kësaj duhet me i dhënë më shumë rëndësi dhe me numrin e punëtorëve, e jona tash është sektorin për efiçiencë ju që e keni ndërtuar ne e kemi pas sektorin për projekte.

Bëjmë fjalë për të njëjtën kategori të punëtorëve vetëm do ta bëjmë tash bartjen nga ai sektor në këtë sektor.

Sektorin që ne kemi propozuar me qenë te shërbimet publike ju keni thënë te zyra e kryetarit ky sektor për projekte ka qenë të zyra e kryetarit.

Ne kemi konsideruar që nuk ka funksionuar dhe ju konsideroni që funksionon dhe vazhdojmë ta lëmë te zyra e kryetarit dhe sfida është tash ta ndërtojmë profilin e sektorit për shkak se bëjmë fjalë për inxhinier, arkitektë të profilit specialist.

Sektori profesional e para i ka 2 mangësi nuk ka ardhur prej drejtorisë, por tjetra është numri i stafit, stafi aktual në DKA është i shtrirë në sektorë.

Ky sektor krijohet por nuk implementohet për shkak se i kemi diku 6 apo 7 punëtorë.

Sektori për IT aktualisht ne i kemi 2 zyrtarë njëri është me profesion ekonomist punon si IT dhe tjetri është me profesion IT dhe në qoftë se krijojmë sektorin e IT ne nuk mundemi me themelu në kuptimin funksional se e kemi 1 punëtor po dhe 1 jo.

Zyrtar i lartë për makineri aktualisht ne e kemi në zyrën për projekte që është në kuadër të zyrës së Prokurimit.

Pozita për qasje në dokumente zyrtare sot Kosova nuk ka është e paraparë por nuk e ka për shkak se volumi i këtij zyrtari për punë është i ulët.

Ky zyrtar mundet me qenë çdo kush prej neve se e kryen një punë zyrtare administrative.

Te zyra për integrime evropiane, konsideroj që ka bazë për shkak se diskriminimi shkon më shumë me barazi gjinore se me integrime evropiane, edhe pse ne integrime evropiane jemi krejt.

Te zyra për kthim dhe komunitete, në qoftë se e patë te një propozim është mirë me harmonizu me nënkryetarin për shkak se nga ky sektor na kanë ardhur emërtimet të cilat i kemi.

Te zyra për Preshevë është një propozim dhe sa i përket klinikave juridike ku përgjegjëse është zyra Ligjore ne aktualisht e kemi një zyrtare ligjore që kemi komunikim të vazhdueshëm dhe konsideroj që kjo rregullore është brenda atyre që janë si klinikë juridike.

E kemi profilizimin e DBP që ka ardhur prej komisionit në këtë rast prej Gentritit e krejt çështja është brenda natyrës vetëm duhet të shikojmë profilet aktuale të punëtorëve të cilat i kemi në këtë drejtori .

Në qoftë se ata kanë kualifikim adekuat, atëherë kjo është e implementueshme.

Zyrtari në DBP e fushe veprimtarinë ne e kemi të pakufizuar hipopotekisht zyrtar për lavërtari, përshkrimi del te lavërtaria, mundemi ta kufizojmë vetëm me një profil.

**Sami Ahmeti:** drejtorët është dashtë të takohen me stafin e punëtorëve të vet që nuk janë takuar, nuk i kanë treguar detyrat dhe përgjegjësitë e këtij komisioni domethënien e kësaj pune që është kryer.

**Avdyl Aliu:** e falënderoj komisionin për punën e bërë, sepse kanë punuar shumë, sepse kanë punuar edhe në 3 komuna të tjera komisioni i Gjilanit që krejt atë forcë dhe energji që e kanë dhënë atje veç po të kishin punuar për rregulloren e Gjilanit më mirë kish qenë.

Në seancën e kaluar thatë që keni punuar në 4 rregullore tash ne veç e kuptuam se kush janë ato komuna njëra është komuna e Kamenicës dhe në 2 të tjera që keni punuar janë Ranillugi dhe Parteshi.

Ju e keni pas takimin me komisionin konsultativ këtu sepse me ftesë të komunës së Ranillugit dhe të Parteshit keni shkuar në takim dhe keni thënë se komisioni është një mundësi e shkëlqyer për me shkëmbye përvoja me komunën.

Propozimet që i dhanë Samiu, Gentriti dhe Bujari paraqes kërkesën me u votu sot këtu.

**Ismajl Kurteshi:** propozimi është ky që të gjitha propozimet me shkrim t’i shkojnë komisionit dhe komisioni është ai që e bën rregulloren i merr gjitha ato dhe i inkorporon gjitha ato që i sheh të arsyeshme dhe e kthen këtu të inkorporuar dhe pastaj në atë material ku janë inkorporuar vërejtjet që janë të arsyeshme për komisionin e shohim a janë të arsyeshme për me i votu dhe a ka mundësi aty për aty diçka të ndërrojmë.

Unë nuk jam që të votojmë se çka ka propozuar Samiu por jam që t’ia dërgojmë komisionit propozimet që ata t’i shqyrtojnë.

**Bujar Nevzati:** unë kam prit që komisioni do të vjen me propozime konkrete, të harmonizuara së paku jemi marr vesh kështu.

**Gentrit Murseli:** ne në mbledhjen e parë që e kemi mbajtur unë si anëtar i kuvendit ne i kemi dhënë propozimet e tona që i kemi lexuar dhe prej asaj periudhe kohore kryesuesi është i informuar që ka pas takim të dytë dhe të tretë.

Ne si anëtarë të kuvendit e kemi detyrë dhe obligim që të japim rekomandimet e tona si grup i këshilltarëve, meqenëse ne nuk kemi pas përgjigje dhe unë sot po e marr përgjigjen prej juve që jemi në rregull me propozimet që i kam dhënë unë prandaj ne edhe ju kemi paralajmëruar që shumica e punës që e kemi bërë edhe pretendimet e tona janë në rregull me ligjin kështu që i nderuari kryesues po të lus ne rekomandimet e tona që i thamë sot i ke të dokumentuara dhe të dërguara në email zyrtar dhe me shkrim.

Andaj ju lutem që me propozimet e grupit të LDK-së dhe rekomandimet që i dhanë kolegët e tjerë të votohen sot.

**Burim Kryeziu:** Ne jemi në rregull me këtë çështje, pjesa që na e keni dërguar me shkrim besoj se është totale e komisionit, sepse vetëm e kanë specifikuar dhe propozuar disa ndryshime. Rekomandimet e Samiut janë në draftim. Dhe janë në sistemim. Unë kam dilema dhe ajo që është propozim dhe e implementueshme, ne që e kemi konsideruar nga Komisioni Konsultativ dhe shto edhe nga ne jemi në rregull.

**Avdyl Aliu:** unë kërkoj që t’i votojmë propozimet e përfaqësuesve tanë që i kemi pas në Komision Konsultativ, të Samiut dhe të Gentritit.

**Ali Arifi:** unë e kam një sugjerim se po vërehet një anomali në propozimin e Avdylit. Nuk munden me u votua paketë krejt propozimet e këshilltarëve që janë bërë.

Nëse një komision konsultativ i ka marrë kërkesat që i ka marrë prej palëve relevante, atëherë besoj që ka nevojë edhe me u sqarua si sistematikë, sepse përndryshe vijmë në kontradita përmbajtësore.

**Burim Kryeziu:** edhe si numër, pjesa më teknike e sfidon rregulloren. Se shteti ja ka caktuar sa punëtorë i ka, edhe si numër e tejkalon atë, lëre më si kualifikim.

**Ramiz Ramadani:** ne në seancën e fundit këtë çështje të draft- rregullores prandaj e kemi krijuar një komision konsultativ dhe me bindjen e të gjithëve neve se sot kemi me pas materialin. Bile Bujari ka kërkuar në KPF që së paku 3 ditë me qenë më herët dhe kjo kishte me qenë ajo normalja.

Meqë kjo nuk ka ndodhur ne nuk jemi pa dokument dhe dokumentin bazë e kemi marr mbledhjen e kaluar dhe atë dokument e kemi plotësuar, prandaj sot duhet me u votu dokumenti si tërësi dhe në rast se Zyra Ligjore për shkaqe të ndryshme nuk arrin me marr ndonjë plotësim mendoj se duhet me pas mirëkuptim, por 99% e kësaj rregullore kalon me këto plotësime.

Aty ku ju keni të drejtë ligjore për mos me përfshi diçka mendoj se kuvendi duhet me pas parasysh.

**Mimoza K. Qerimi:** unë qysh po e shoh si situatë insistimin e disa subjekteve politike që me kalu ashtu qysh është po më duket shumë më tepër populiste dhe ka qëllim individual dhe personal dhe duke i marr parasysh mënyrat se qysh janë kontaktuar njerëzit dhe kanë premtuar.

E kemi njeriun shumë profesional që na prezantoi se çka lejohet dhe çka nuk lejohet dhe nëse jemi të interesuar me i krijua problemet e njerëzve atëherë ................

**Besnik Shala:** ideja është me ecë si rregullore, jo me stagnu.

**Shpend Nuhiu:** te heqja e numrit të mësimdhënësve të vitit 2026 ministria e mat me rënien e numrit të nxënësve sikur qysh kemi rënie të numrit të popullsisë.

Nuk mundemi ne me rritë stafin duke pas rënie të popullsisë dhe të nxënësve, gjithashtu ju i keni marr propozimet dhe sugjerimet prej punëtorëve të DKA-së dhe njëjtë i keni marr prej secilës drejtorive të tjera.

Ne me komisionin kemi punuar 3 muaj, ndërsa ju keni punuar vetëm 3 ditë me nga 1 punëtorë të drejtorisë.

Ju tha menaxheri i personelit që kërkon të hyjnë në procesverbal që ju mundeni me i votua propozimet por nuk janë të implementueshme.

Nuk ka mundësi prej 270 punëtorëve të bëhen 300 dëshira është por mundësitë nuk janë.

**Arbër Musliu:** unë kisha kërkuar edhe njëherë një sqarim më të qartë para se të votohet për propozimet që ishin dhe në të ardhmen faktikisht nëse nuk inkorporohen në këtë draft rregullore çka ndodh me ato propozimet që i keni bërë ju?

**Bujar Nevzati:** unë nuk mendoj, së paku i kam pas vërejtjet në seancën e fundit mandej e kemi dërguar dhe e kemi formuar një trupë konsultative ku unë i besoj asaj trupe 100% që ka ardhur me propozime konkrete.

Te propozimet e Samiut unë pajtohem të ulemi dhe t’i diskutojmë me juve ajo çka është ligjore nuk mundet ta ndal as ti as Samiu.

Së paku unë këtu nuk po shoh që ka dikush me ndal me çdo kusht mos t’ia rrisim koeficientin pajtohem edhe me drejtorin që e përmendi rënien e numrit që po bie sepse ka klasë me 5 dhe 6 nxënës.

**Avdyl Aliu:** të gjitha ato që i than kolegët e grupit të LDK-së Samiu dhe Gentriti janë propozime të LDK-së të cilat kemi punuar ne në zyrat tona të LDK-së edhe sot i kemi të propozuara krejt.

Propozojmë që propozimet tona me e zëvendësua me pjesë të tjera të rregullores dhe me i plotësua.

**Bujar Nevzati:** unë e votoj me propozimet e Samiut në harmonizim me komisionin komunal që është.

***Me 13 vota për, 10 kundër dhe 4 abstenime miratohen propozimet e LDK-së.***

**Bujar Nevzati:** ne u konsultuam me shefat e grupeve realisht nuk mundëm me gjetë marrëveshje.

Unë edhe njëherë i lus kolegët e LDK-së propozimin tim që e pata më herët ta votojmë bashkërisht që të shkon te komisioni komunal dhe le të shkojnë anëtarët e tjerë bashkërisht dhe të harmonizohet krejt ajo çka është në kuadër të ligjit.

**Avdyl Aliu:** për neve propozimet tona janë votuar nuk e kthejmë votimin mbrapa nëse i kanë propozimet e tjera edhe subjektet tjera ne e votojmë dhe e vlerësojmë.

Kishim pas dëshirë me dal një punë e përbashkët e komisionit por ja që s’ka dal por ne i kemi propozimet tona të cilat janë votuar, por do t’i përkrahim dhe mbështesim edhe propozimet e tjera.

**Bujar Nevzati:** unë mendoj propozimet tona që ia kemi dhënë komisionit konsultativ mendoj që drejtori e tha publikisht e tha që ne i kemi marr parasysh dhe shumica e tyre janë në harmoni dhe na keni ndihmuar edhe neve.

**Ismajl Kurteshi:** unë i kisha lutur anëtarët e komisionit dhe kryetarin e komisionit për hartimin e kësaj rregullore që pavarësisht çka propozohet dhe votohet këtu ata në rregullore mos t’i qesin asnjë element që është në kundërshtim me ligjin, sepse ajo i ngarkon edhe ata, para ligjit nëse veprojnë kundërligjshëm.

Pra vetëm me ligjin e propozimeve se munden me qenë edhe të paligjshme sepse edhe ashtu kanë ndodhur në të kaluarën.

**Burim Kryeziu:** atë që e tha Bujari konsideroj që neve na jep legjitimitet me i inkorporua propozimet e komisionit konsultativ me u bë pjesë e komisionit profesional dhe me dal një rregullore e plotë.

Ne edhe për atë e morëm përgjegjësinë dhe konsiderojmë që të jemi edhe në hap me kohën diku edhe para kohës se tregova që e kanë bërë komisioni konsultativ disa zgjidhje jashtëzakonisht të mira dhe shumë funksionale, na kanë ndihmuar shumë dhe mbi të gjitha e dinë që në qoftë se del kështu në votim, unë mendoj se do të del ndër rregulloret më të mira.

**Nazim Gagica:** ne është mirë të dimë se çka jemi duke bërë, duhet t’i bashkërendojmë qëndrimet tona ligjore por edhe sipas nevojave dhe kërkesave atje.

Ne e kemi formuar një komision këtu dhe sipas disa gjasave ai komision nuk e ka kryer punën dhe nëse e ka kryer, pse ka munguar dhe sot është duke ndodhur ajo dita që kemi shpërnda subvencione këtu kush ka mund.

Unë sugjerimet e mia i kam dhënë në takimin e parë që e kam pas në zyrën e personelit i kam dhënë si sugjerime prej zyrtarëve të lartë të arsimit, të administratës, bibliotekës deri te shoferët por që prapë kam lënë hapësirë që komisioni edhe njëherë me interpretua ligjin a janë në funksion të drejtë me ligjin dhe tani unë po konsideroj që situata e krijuar tani nuk po lë hapësirë me zgjidh problemin e krejt punëtorëve që sot i kemi lënë pa pauzë dhe janë duke na dëgjuar këtu.

Një vendim të drejtë në raport edhe me kërkesat e punëtorëve edhe në raport me ligjin ta nxjerrim final jo në këtë formë sepse njerëzit atje kanë nevoja dhe presin prej neve, andaj ta nxjerrim më të mirën te mundshme jo atë që e thotë Aleanca, PDK-ja, zyra e personelit por atë që është ligjore.

**Ekrem Kryeziu:** unë e di që kemi votuar një komision këtu prej kuvendit edhe nuk ka nevojë për propozime tjera.

Ka qenë komisioni i autorizuar prej neve për me i dhënë propozimet që t’i harmonizojmë bashkë me neve.

**Shpresa K. Emini:** u diskutua gjerë e gjatë dhe ne kemi dëgjuar për të dytën herë në seancën e kuvendit komunal dhe herën e fundit kuvendi ka themeluar një komision i cili e ka pas një përbërje e përfaqësuar prej partive politike dhe këtu në fakt nuk pat një prezantim të propozimeve në emër të komisionit një prezantim të propozimeve nga secili grup veç e veç nga anëtarët e vet që i ka pas në komision edhe për çka vet kryetari i komisionit u deklarua që janë propozime të pranueshme.

Përderisa komisioni i kuvendit ka bërë një punë edhe deklarohen me përgjegjshmëri të plotë se janë në rregull, atëherë nuk kemi çka të shtojmë më shumë kësaj punë.

***Me 27 vota për miratohet Draft Rregullorja për organizimin e brendshëm dhe sistematizimin e vendeve të punës në administratën komunale.***

* 1. **Ndarja e mjeteve financiare për subvencionimin e lehonave**

**Sami Ahmeti:** në parim me përkrahje është ideja e mirë që të hyn nga 1 janari, mirëpo e kam një vërejtje a i ka kryer të gjitha obligimet e vitit 2024 drejtori dhe për sa familje ka mbetur mangu që nuk i ka kryer obligimet ende?

A e din drejtori për çfarë arsye një pjesë e madhe në vitin e kaluar janë anuluar d.m.th. kërkesat e anuluara veç pse si ka shkruar vendbanimi ?

**Hekuran Rapuca:** secili subvencion e ka rregulloren e vet të subvencioneve dhe çdo tejkalim i asaj rregullore, kërkesat anulohen si të pa plota.

Borxhin që e kemi, i kemi 3 fatura të papaguara të vitit 2024, e që në total janë diku 32.000 dhe prej këtyre 32.000 janë mjete të zotuara dhe pjesën tjetër duhet paguar.

**Avdyl Aliu:** unë nuk e di çka jemi tu dashtë me votu, kur nuk kemi asnjë dokument unë së paku nuk kam material.

**Hekuran Rapuca:** unë kërkesën e kam drejtuar në sekretarinë e kuvendit dhe tash nuk e di qysh e kanë trajtuar ata.

**Besnik Shala:** mua nuk po më duket e paarsyeshme mos votimi se ne të njëjtin vendim e kemi votuar edhe në vitin e kaluar dhe nuk mundesh me planifiku mjete saktë.

***Me 17 vota për shtyhet pika 3.8 e Rendit të punës.***

* 1. **Propozim Vendimi për lirimin e përkohshëm nga obligimi i pagesës së gjobës komunale të regjistrimit të mëvonshëm të lindjes dhe vdekjes**

**Shpresa K. Emini:** unë jam ithtare e asaj që diskutimet të përafrohen më të vogla siç janë vet komitetet e kuvendit, por meqenëse nuk po funksionojnë ashtu siç duhet po e mbingarkojnë edhe vet kuvendin.

Ne këtë pikë e kemi diskutuar edhe në mbledhjen e KPF-së dhe i kemi pas disa dilema për të cilat edhe i kemi diskutuar, por dua të pyes drejtoreshën nëse ka pas mundësi me pa edhe njëherë nëse ky vendim do të vlejë dhe a lejon ligji që të falen edhe borxhet e atyre familjeve, personat të cilët kanë vdekur por edhe që kanë pas lindje në familje nga janari deri më sot apo do të vlejë prej 1 korrikut deri më 31 dhjetor?

Sepse sipas mendimit tim vazhdoj ta mbroj atë që e kam thënë në KPF, nëse e votojmë në këtë formë atëherë vlen falja vetëm për personat që lindin dhe vdesin nga 1 korriku deri më 31 gusht.

Ndërsa për faljet e borxheve është diçka tjetër ...............................................nuk është dëgjuar diskutimi.

**Arbenita S. Haziri:** po flasim për periudhën paraprake dhe me rekomandim të KPF-së, e kemi zgjatur afatin siç keni thënë e kemi bërë deri me 31 dhjetor të këtij viti.

**Shpresa K. Emini:** po por dilema është tash prej 1 korrikut deri në fund të vitit falen borxhet vetëm për këtë periudhë?

**Arbenita S. Haziri**: gjitha obligimet e krijuara për periudhën paraprake pa datë të caktuar kurdo që ka ndodhur një lindje ose një vdekje më herët e që duhet qytetarët të paguajnë gjobën është i liruar në bazë të këtij vendimi.

Ky vendim ka qenë në fuqi edhe gjatë vitit 2023.

**Imran Haziri:** për mendimin tim ky vendim është ndër vendimet më të këqija që jemi duke e votuar ose që po duam me votu, sepse nëse një familjar i një familje, nuk është në gjendje për 30 ditë me regjistrua dikën për një lindje ose një vdekje atëherë çfarë familjari është.

**Gresë Avdiu:** këtë lloj vendimi e kemi votuar nëse nuk gaboj saktë me datë por ka qenë diku në vitin 2022 dhe e pata bërë edhe një propozim atëherë me drejtoreshën e atëhershme komunale jemi pajtuar që për shkak të diasporës ky vendim më së shumti është për diasporën se ne që jemi këtu pas një jave e kryejmë obligimin.

**Arbenitë S. Haziri:** ne në KPF kemi diskutuar edhe për aspektin ligjor është ligji për vetëqeverisje lokale që e lejon nxjerrjen e këtij vendimi dhe ligji për financa publike.

***Me 19 vota për miratohet pika 3.9 e Rendit të punës.***

**3.10 Zhvlerësimi i vlerës së pajisjeve të anëtarëve të Kuvendit**

**Kushtrim Kadriu:** Siç e dimë ne i kemi marr në fillim të mandatit dhe në bazë të vlerës të zhvlerësimit, zhvlerësohet pothuajse 25% të vlerës që i bie se ato janë të papërdorshme për mandatin tjetër.

***Me 23 vota për miratohet pika 3.10 e Rendit të punës.***

1. **Të ndryshme**

**Bujar Nevzati:** unë e kam një kërkesë nga ana e Shoqatës së Invalidëve të luftës pas kërkesës dhe vizitës që kemi bërë te veterani i UÇK-së vullnetar i shoqatës së invalidëve të luftës z. Besim Jashari- Besi për ndërtimin e shtëpisë, kemi dal në vendin e ngjarjes dhe kemi konstatuar se gjendja e mëparshme e shtëpisë është shumë e rëndë dhe e rrezikshme për jetesë.

Kjo është konfirmuar edhe nga komisioni i vlerësimit të dëmeve nga dridhjet e vitit 2002.

Ky objekt është kategorizuar në kategorinë A4 falë përpjekjeve tona dhe mbështetjes së donatorëve kemi filluar të përfundojmë fazën e parë të shtëpisë.

Megjithatë aktualisht kemi nevojë për rregullimin e brendshëm të objektit instalime elektrike, sanitari, ndarje të brendshme dysheme dritare dyer mobilim bazik në mënyrë që t’i mundësohet banimi i dinjitetshëm për familjen e veteranit.

Kemi bërë një kërkesë zyrtare në kuvendin komunal i cili është aprovuar por më pas është kontestuar nga arsyetimi se ka pasur shkelje ligjore në procedurë.

Pas kësaj DSHMS na ka ftuar që projektin ta përgatisim e ta dorëzojmë për aplikim gjë që e kemi bërë me përkushtim.

Përkundër kësaj dhe pritjes disa javore projekti është refuzuar pa ndonjë sqarim të detajuar apo alternativ për zgjidhjen.

I nderuar kryesues duke u mbështetur në ligjin nr.04 L/261 për veteranët e luftës të UÇK-së neni 29, përkujdesja për banim thuhet përkujdesja për banim për veteranët e UÇK-së të cilët janë në gjendje të rëndë ekonomike dhe nuk kanë zgjidhur strehimin familjar, për të cilët Qeveria e Kosovës dhe organet e pushtetit lokal, sigurojnë strehim familjar përmes ndërtimit të objekteve kolektive dhe banim social.

Organet e pushtetit lokal duhet t’i japin përparësi zgjidhjes së kërkesave për strehë të veteranëve duke pasur parasysh kushtet dhe gjendjen ekonomike të tyre.

Duke qenë se rasti i z. Besim Jashari përmbush të gjitha kushtet për mbështetje sipas këtij ligji, kërkojmë nga ju që ta shqyrtojmë me prioritet këtë rast dhe të ndërmarrim hapa më të nevojshëm për përfundimin e rregullimit të banimit.

Ky është një akt i domosdoshëm për respektimin e kontributit të tij dhe një shembull pozitiv për trajtimin me dinjitet të veteranëve të luftës.

**Kushtrim Kadriu:** unë kërkoj edhe disa sqarime prej drejtorit të DSHMS-së, ku ne siç e dimë kemi nxjerr disa rekomandime për gjitha këto raste dhe kemi bërë edhe ndarjen e mjeteve financiare të cilat i kemi dërguar në thirrjen publike dhe ato janë refuzuar nga ai komision gjoja se mosplotësim të kushteve, por nuk është se kemi pa ndonjë dokumentacion shtesë se pse ka ndodhur ajo.

**Hekuran Rapuca:** përtej refuzimit të komisionit për thirrjet publike në DSHMS, e cila sigurisht e ka një bazë ligjore, por unë kam informacione që për ndërtimin, rregullimin dhe përfundimin e këtij projekti donacioni është i sigurt dhe këtë e them me përgjegjësi të plotë.

Unë nuk e di pse duhet të bëhen këto politika, këto janë politika ditore ku realisht nuk dua me përmend as emrin e donatorit por këtë informacion e keni zyrtar dhe gjitha mjetet për këtë përfundim të këtij projekti janë të siguruara.

**Bujar Nevzati:** drejtor unë politika ditore nuk bëj edhe pse jam i zgjedhur për politikë, por këtu nuk vij të bëj politika ditore.

Kjo kërkesë është dorëzuar zyrtarisht dhe unë e kam obligim ligjor me e shtrua në Kuvendin Komunal unë nesër jam i gatshëm me ardhë në zyrën tuaj bashkë me përfaqësuesit e Shoqatës dhe kisha dashtë me na prit me caktu një takim nga sot dhe këto që po i thuani këtu i sqaron edhe me ata dhe nuk del e kundërta.

**Hekuran Rapuca**: ne e kemi pas një takim me anëtarët e organizatës ku e kanë pas krejt informatën.

**Sami Ahmeti:** dua të shtoj se në cilin nen dhe në cilin ligj për përfituesin ka thirrje publike, unë nuk e di kur vet kam punuar aty kur kemi të bëjmë me një kategori, nuk është rasti i vetëm .

Nuk është vetëm një familje por janë edhe disa familje që Kuvendi Komunal i ka kaluar dhe DSHMS i ka refuzuar këto kategori.

Thirrje publike për individ nuk e di ku ka.

**Ahmet Daku-përfaqësues i Shoqatës së Invalidëve të Luftës**

Unë mendoj se kemi pas një bazë ligjore që ju kemi drejtuar edhe kuvendit komunal dhe DSHMS-së.

Thirrja e DSHMS të fundit po flas ka qenë për këto kategori sociale, ata na kanë ftuar neve ne kemi aplikuar.

Arsyetimet që i kanë dhënë nuk janë të detajuara dhe nuk është thirr në asnjë rregullore ose një ligj pse është refuzuar.

Kështu që ne e kemi marr ankesën ju kemi drejtuar edhe kuvendit komunal por edhe kemi bërë kërkesë të DSHMS që drejtori e ka pas obligim me na njoftua neve pas takimit që e kemi bërë, por këtë se ka bërë .

Me keqardhje por ne kemi qenë zyrtarisht por obligim e ka pas të na njoftoj.

**Hekuran Rapuca:** sigurisht pas takimit ankesat kanë me marr një përgjigje edhe këta por përgjigjen nuk kanë me marr prej meje, por kanë me marr prej komisionit të ankesave që kanë me i shqyrtua ankesat.

Sa i përket Samiut po bije në diskrecion me veten pak a shumë se po thotë që nuk është dashtë të hyjnë në thirrje publike.

U dashtë vendimet publike që i kemi marr në kuvend me i ekzekutua ky vet ka votuar për anulimin e vendimeve të kuvendit.

**Ismajl Kurteshi:** edhe në seancën e kaluar unë e kam hap çështjen e komisionit për ndarjen e bursave deri para pak çastesh këtu ishin shumica e anëtarëve të komisionit të cilët kanë deklaruar se nuk janë të interesuar për vitin e ardhshëm të jenë në detyrat të cilat kanë qenë për 3 vite për arsye që secili prej tyre i ka të vetat, por kryesisht është vit zgjedhor dhe ndodh që mandati i këshilltarëve do të jetë më i shkurtër se koha që duhet me punua.

Prandaj propozoj që për këtë vit akademik, ne me e autorizua ose me e obligua DKA, që ata me marr këtë barrë me formu një komision prej drejtorisë për ndarjen e bursave e pastaj për vitet tjera kuvendi i ri vendos a duhet me ju kthye kuvendit ky obligim a po nuk duhet.

**Gentrit Murseli:** e dëgjova me kujdes kolegun edhe unë mendoj që e ka qëllimin shumë të mirë që me pas me u formua një komision që bile të paktën procesi të vazhdoj tutje.

Mirëpo, ne kur e kemi votuar rregulloren mesa e di që në rregullore specifikohet qartë që është kompetencë e kuvendit që anëtarët e komisionit me qenë anëtarë të kuvendit jo me qenë anëtarë të drejtorisë.

Tash logjikisht i bie që e shkelim rregulloren në qoftë se ja japim këtë kompetencë të kuvendit DKA-së, sepse ju e dini mirë njëri prej anëtarëve të kuvendit që e ka kundërshtuar më së shumti dhe me arsyetime profesionale pse duhet me qenë, por tani ne kemi ardhur me një situatë që keni faj, sepse anëtarët e kuvendit nuk po pranojnë me qenë pjesë e komisionit.

Por ligjërisht, proceduralisht, fatkeqësisht është dashtë të fillojë procedura për ndryshimin e rregullores, që këtë kompetencë me ja kalua drejtorisë.

**Procesmbajtësja Kryesuesi i KK**

**Arbresha Ismaili- Hyseni Kushtrim Kadriu**